**Indul a**

 **Magyar Családterápiás Egyesület 4. akkreditált**

**CSALÁDTERAPEUTA és CSALÁDKONZULENS**

képzése,

amely kiegészül ökumenikus szemléletű család-lelkigondozói ismeretek átadásával

**A KÉPZÉS SZÜKSÉGESSÉGE**

* **Növekvő igény a szociális ellátásban…**

Az eddigi három, Debrecenben és Nagyváradon folytatott családterápiás és családterápiás – család-lelkigondozó képzés után továbbra is nagy igény mutatkozik mind a világi, mind az egyházi intézményekben.

Az előző három képzés elméleti és formai kereteit követve, a szerzett tapasztalatokat beépítve indul a 4. képzés.

Lehetőséget ad a transzcendens szemlélet és a spiritualitás integrációjára a rendszerszemléletű terápiás munkába.

* **…és az egyházban**

A gyülekezetekben, egyházi és diakóniai intézményekben, óvodákban és iskolákban dolgozók munkájuk során folyamatosan kapcsolatba kerülnek családokkal.

* **Az egyháznak vállalnia kell a „megfáradtakat és megterhelteket” – és a sokproblémás családjaikat.** Ha a segítők ezt a munkát felelősségteljesen és saját lelki egyensúlyuk veszélyeztetése nélkül akarják végezni, akkor speciális családterápiás ismeretekre van szükségük.
* Az egyház rítusaival lépésről-lépésre követi a családi életeseményeit – pl. a kereszteléssel, bérmálással/konfirmációval, házasságkötéssel, temetéssel. Ilyenkor természetszerűleg család-lelkigondozás is történik. Ehhez jelentős támogatást nyújthat a rendszerszemléletű családmunka elméletének és gyakorlatának elsajátítása.
* **Az új családmodellek kihívása**

A klasszikus családmodell ma Európában már nem dominál, mellette különböző formációk is megjelentek, pl. a csonka és a vegyes- (ún. patch-work) családok. A családon belüli multikonfesszionalitás is ebbe a jelenségkörbe tartozik. A szakembereknek ismerniük kell az ilyen családokra jellemző természetes problematikumokat, azok működési mechanizmusát és a lehetséges külső támogatás elméletét és gyakorlatát.

**A KÉPZÉS MULTIDISZCIPLINÁRIS és ÖKUMENIKUS**

* **A képzés mindenben megfelel a MCsE képzési előírásainak.**
* Ezen túlmenően lehetőséget nyújt a pszichológia, pszichoterápia, teológia és a családterápia közötti konstruktív dialógusra is.
* Az egyházban dolgozó résztvevőknek lehetőségük nyílik a konfesszionálisan vegyes családok dinamikájának alaposabb megismerésére is.
* A világi munkahelyen dolgozók pedig betekintést kapnak a vallásnak és vallásgyakorlatnak a családi életben betöltött lehetséges funkcióiba.

**A KÉPZÉS CÉLJA, FELHASZNÁLHATÓSÁGA**

* Mind a világi, szociális intézmények, mind az egyházon belüli **speciális igényeket figyelembe vevő képzettség** nyújtása.
* A képzés befejeztével ***családterapeuta*** címet kap az, aki az alapdiplomája megszerzése során igazoltan hallgatott pszichológiát. ***Családkonzulens/ lelkigondozó*** címet kap az, akinek az alapképzésében pszichológia tantárgy nem volt.
* A képzés világi intézményekben a Magyar Családterápiás Egyesület (MCSE) által elismert „**családkonzulens**” vagy „**családterapeuta**” **képzettségként használható.**

**CÉLCSOPORTOK:**

Főiskolai/egyetemi végzettségű *világi* (pedagógus, pszichológus, orvos, jogász, mentálhigiénés, szociális munkás és egyéb családdal foglalkozó szakember) *és egyházi diplomások* (papok, lelkészek, vallástanárok, hittantanárok, diakónusok).

A bologna-i képzésben résztvevők akkor jelentkezhetnek, ha legalább az MA képzés II. évfolyamára járnak. A képzést az V-VI. éves orvostanhallgatók is elkezdhetik, de a szupervízióban mindkét esetben csak az MA befejezése, ill. a diploma megszerzése után vehetnek részt.

**A KÉPZÉS**

* **KEZDETE, IDŐBEOSZTÁSA:**

Kezdete: 2014. június 10-13

Időtartama: 2 1/5-3 év (kurzusok időbeosztásától függően)

A 2014-es időpontok:

2014. május 8-án 10,00-16,00 - Ismerkedési találkozóhoz kapcsolódó felvételi

beszélgetés a képzés megkezdése előtt

 2014-es blokkok időpontjai:

 június 10-13.

 október 13-15.

 dec. 1-3.

 Kezdés: az első napon 9,00, zárás: a blokk harmadik napján 15,00 órakor

* **FORMÁJA:**

3 napos elméleti és gyakorlati kurzusok, kb. másfél-két havonta, csoportos szupervízió, részvétel egyesületi aktivitásokon.

* **STRUKTÚRÁJA**:
* 200 óra alapképzés (elmélet, módszertan)
* 150 óra önismeret alapképzés után (bizonyos, korábban szerzett önismereti órák az MCSE szabályai szerint beszámíthatók)
* 2x50 óra szupervízió
* 20 óra megfigyelési gyakorlat (ajánlott)
* 50 kreditpont egyesületi aktivitás
* Egyesületi vizsga
* **VEZETÖI:**

**Dr. med. Balogh Klára**, Magyar Családterápiás Egyesület kiképzője, családterapeuta

**Dr. teol. Hézser Gábor**, University of Applied Sciences Fachhochschule der Diakonie (Bethel/Németország), családterapeuta (IFW)

**Dr. Szükné Streit Marianna,** családterapeuta, klinikai szakpszichológus

**Helyszín**: Debrecen, Iparkamara utca 4. III/14.

**Óradíj**:

1.200.- Ft az első 250 órára (elmélet, módszertan, 1x 50 óra szupervízió, önismeret),

A második 50 óra szupervízió díját az adott szupervízor határozza meg az egyesületi óradíj keretein belül.(1.200.- és 1.500.- Ft között).

**MEGSZEREZHETŐ KÉPESÍTÉS(EK):**

A képzés befejeztével ***családterapeuta*** címet kap, aki alapképzésében igazoltan hallgatott pszichológiát. ***Családkonzulens/ lelkigondozó*** címet kap, akinek az alapképzésében pszichológia tantárgy nem volt.

**JELENTKEZÉS:**

A jelentkezési lapok visszaérkezésének sorrendjében töltjük föl a csoportot, amelynek maximális létszáma 20 fő lehet.

 **Jelentkezés határideje**: 2014. március 31.

**JELENTKEZÉSI LAP KÉRÉSE és TOVÁBBI INFORMÁCIÓ**:

 Krasznay Mónika, krasznaymonika@gmail.com

 valamint megtalálható a MCSE honlapján: [**http://www.csaladterapia.hu/**](http://www.csaladterapia.hu/)